作者：吴潜
词牌/韵律：解连环

paragraphs: 彩桡芳苑。
嗟东风梦断，燕残莺懒。
谩记得、标格精神，正云涨暮天，雨荒闲馆。
嫩绿殷红，但回首、一川波暖。
想娇情慧态，倚褪淡妆，画楼帘卷。
吴歌数声冉冉。
料移商变羽，人共天远。
须信道、飞絮游丝，尽春去春来，景色偷换。
扫罢蛮笺，难寄我、浓愁深怨。
且如今，问龟问卜，望伊意转。